Správa zo zahraničnej pracovnej cesty

1. Účastníci ZPC:

Titul, meno a priezvisko:	

Mgr. Jana Stadtruckerová.	
Pracovisko:	Odbor implementácie štátnej politiky, európskych a medzinárodných iniciatív výskumu a vývoja,  Sekcia vedy a techniky, MŠVVŠ SR, Stromová 1, 
813 30 Bratislava	
Pracovné zaradenie:	hlavný štátny radca, národný koordinátor projektov NPC EUREKA - Eurostars	
Znalosť jazykov:	AJ, FJ (C1, B1)	

2. Zahraničná pracovná cesta:

Štát:	Belgicko	
Mesto:	Brusel	
Vykonaná v doch:	1.6. – 2.6.2016	
Prijímajúca organizácia:	EUREKA Sekretariát, Rue Neerveld 107, 1200 Brusel 	
Účel cesty:	5. zasadnutie Národnej implementačnej skupiny  programu Eurostars 2 a 34.zasadnutie  Poradnej skupiny programu Eurostars 2	
Spôsob financovania:	cestovné a pobytové náklady hradí MŠVVŠ SR	

3. Rámcový program pobytu:

1.6.2016

2..6.2016

	odlet z Viedne do Bruselu, 
od 13,00 – zasadnutie Národnej implementačnej skupiny
zasadnutie EAG Group, 10,00 – 16,00
odlet z Bruselu do Viedne

4. Stručný priebeh rokovaní:
Zasadnutie Národnej implementačnej skupiny (NIG), 1.6.2016

         1.6. 2016 som sa zúčastnila 5.zasadnutia  Národnej implementačnej skupiny Eurostars 2. Členmi tejto skupiny sú zástupcovia národných financujúcich orgánov, členských krajín programu. Eurostars 2. Úlohy skupiny sú definované v článku 10 bilaterálnej dohody. Zasadnutia skupiny sa konajú aspoň raz ročne. Cieľom piateho zasadnutia bolo:
1.	Prezentácia výsledkov expertných skupín
-	Expertná skupina pre spoločné monitorovanie – prijatie spoločných usmernení
-	Expertná skupina pre zhodnotenie finančnej kapacity účastníkov projektov
2.	Prezentácia stavu implementácie bilaterálnych dohôd v členských krajinách
3.	Míľniky – dĺžka schválenia zmlúv s účastníkmi projektov, návrh príspevku z EK

Zasadnutie otvoril a viedol  Michel Vanavermaete, manažér programu Eurostars 2. Privítal účastníkov a predstavil nových členov tímu programu Eurostars 2 na  EUREKA sekretariáte (ESE) a ďalšie personálne zmeny. Ďalším bodom programu, bolo schválenie agendy a zápisu z predchádzajúceho rokovania. Agenda bola schválená. Zápisnica po zapracovaní pripomienok Nemecka bola tiež schválená.
Tretím bodom programu boli prezentácie návrhov expertných skupín. V rámci NIG boli zriadené dve expertné skupiny:
1.	Expertná skupina pre prípravu usmernení pre spoločné monitorovanie a reporting programu Eurostars 2,
2.	Expertní skupina pre prípravu spoločnej metodológie pre hodnotenie finančnej kapacity 
Isoline Roger –Dalbert, z ESE. Najprv vysvetlila prítomným, všeobecne činnosť expertných skupín, ich úlohy a dôvod zriadenia a procedúru dosiahnutia konsenzu o spoločnom monitorovaní. Po jej prezentácií nasledovali prezentácie vedúcich  expertných skupín – Andreas Gut, Śvajčiarsko – spoločné monitorovanie a reporting, Oscar Ganzalez Llamazares, Španielsko, príprava spoločnej metodológie pre hodnotenie finančnej kapacity žiadateľov. NIG prijala konsenzom návrh usmernení pre spoločné monitorovanie a reporting.
Štvrtým bodom programu bola prezentácia stavu implementácie bilaterálnych dohôd pre program Eurostars 2. Prezentáciu predniesla Filipa Gomez, projektová manažérka programu. 31 krajín v rátane SR má podpísanú bilaterálnu dohodu a začína ju implementovať v súčinnosti s ESE . ESE bude požadovať poskytnutie informácií (vyhlásenie o záväzkoch, vypracovanie vnútorného auditu, implementácia národných míľnikov). MŠVVaŠ SR bude oficiálne požiadané o poskytnutie týchto informácií ESE.
Národné míľniky – skrátenie času na uzatvorenie národných grantových zmlúv, top-up – príspevok EÚ pre program Eurostars 2.
 Top up – príspevok EÚ, čistý top-up bude maximálne 23,5% pre prvé výzvy programu. Táto sumu v porovnaní s navrhovanou je oveľa nižšia a nevyhovuje väčšine krajín. Krajiny vyjadrili nesúhlas s takouto sumou, ktorá v porovnaní s inými programami EÚ je nižšia a môže spôsobiť problémy s financovaním nových projektov. Práve príspevok EÚ je motivačným faktorom pre vlády jednotlivých krajín k podpore programu. ESE zobral na vedomie tieto názory a pokúsi sa o korekciu príspevku v spolupráci s EK a HLR. 
Na záver zasadnutia boli vyzvaní jednotliví účastníci, aby aktualizovali informácie o intenzite pomoci a pravidlách na stránke programu z dôvodu aktuálnej výzvy s uzávierkou do 15.9.2016.
Ďalšie zasadnutie NIG bude 30.11.2016 v Bruseli, Belgicko. Michel Vanavermaete ukončil zasadnutie a poďakoval prítomným za účasť.

Zasadnutie Poradnej skupiny programu Eurostars 2
Dňa 2.6.2016 sa uskutočnilo 34.zasadnutie Poradnej skupiny programu Eurostars 2. Cieľom zasadnutia bolo schválenie harmonogramu výziev na rok 2017, oficiálneho začiatku projektov, účasť Kanady a Južnej Afriky v programe od 6.výzvy, informácia o výsledkoch hodnotenia projektov vo výzve 5, komunikačný plán, implementácia IKT systému, stav programu Eurostars 1 a 2.
Zasadnutie otvoril a viedol Michel Vanavermaete, manažér programu. Privítal účastníkov, prezentoval agendu zasadnutia a odporúčania z predchádzajúceho zasadnutia. Uviedol, že nebude prezentácia stavu programu Eurostars 1. Účastníci zasadnutia nájdu všetky potrebné informácie v dokumente, zverejnenom na intranete programu Eurostars 1. Zdôraznil dôležitosť ukončenia programu a uzatvárania účtov účastníkov projektov. Upozornil, aby inštitúcie dodržali termíny pre poskytnutie informácií o platbách. Konečný termín pre ukončenie programu je 30.6.2017, po tomto termíne sa uzavrú všetky účty. Matteo Fedeli, prezentoval dopad  programu (návratnosť vloženej investície tzv leverage efekt).
Ďalšia časť programu bola venovaná programu Eurostars 2. Nika Naska prezentovala zámery, metódy komunikácie a propagácie, pripravované podujatia a podporný materiál pre program. Ja som jej prezentovala naše podujatia počas predsedníctva v Rade EÚ. Je záujem zo Sekretariátu EUREKA využiť niektoré podujatia na prezentáciu EUREKY a programu Eurostars. Boli veľmi pozitívne hodnotené, hlavne konferencia zameraná na Reindustrializáciu EÚ. 
Prítomní schválili harmonogram a uzávierky výziev na rok 2017. Prvá uzávierka je 2.3.2017 o 20,00 bruselského času a druhá uzávierka je 14.9.2017 v rovnakom čase. 
Michel Vanavermaete – prezentácia výsledkov hodnotenia výzvy 5 – uzávierka marec 2016. Celkový počet podaných prihlášok bol 299, z toho oprávnených 269 a úspešne hodnotených 130. SR má 3 úspešné projekty v tejto výzve. SR môže financovať len 1 projekt od roku 2017. Ďalším bodom bola účasť Kanady a Južnej Afriky v programe od výzvy 6. Môžu byť ako partneri v konzorciu ale je potrebné mať okrem nich ešte jedného partnera z členskej krajiny programu v konzorciu. Marcela Palacka, uviedla návrh schválenia spoločného dátumu začiatku projektu, ktorý bude uvedený v konzorciálnej dohode a bez toho nebude schválená dohoda ESE. Predložený návrh bol schválený. Vasiliky Konida, stručne informovala o implementácií bilaterálnych dohôd a stave financovania programu. Michel Vanavermaete prezentoval demo verziu IT systému pre NPC a projektových manažérov programu. Systém by sa mal spustiť od septembra 2016. Je veľmi intuitívny a umožňuje výkon všetkých doterajších činností. Oznámil termín tréningu na 30.6.2016.
Michel Vanavermaete uviedol diskusiu k návrhu transferu úspešných projektov Eurostars 2, ktoré nebudú financované z verejných zdrojov na projekty EUREKA. Uviedol dva návrhy – či sa transfer bude týkať všetkých projektov alebo len tých umiestnených nad prahom.
Poslednými bodmi programu boli stručná informácia a závery rokovania NIG, 1.6.2016 a návrh na predĺženie mandátu predsedu IEP – (Hodnotiaci panel). Návrh na predĺženie mandátu bol schválený. 
Ďalšie zasadnutie bude 1.12.2016 v Bruseli, Belgicko. Michel Vanavermaete ukončil zasadnutie a poďakoval prítomným za účasť na zasadnutí.

  5.    Odporúčané závery:

- Začať implementovať bilaterálnu dohodu v súčinnosti s ESE

6.   Prehľad prinesenej dokumentácie a miesto jej uloženia
Prinesené materiály a prezentácie sú uložené na Sekcii vedy a techniky MŠVVŠ SR, kde sú 
na požiadanie k dispozícii. 
7.    Spôsob zverejnenia výsledkov ZPC, prenos získaných informácií
Správa i prinesené dokumenty zo ZPC sú archivované na Sekcii vedy a techniky MŠVVŠ SR, ako aj na Sekcii medzinárodnej spolupráce, európskych záležitostí a celoživotného vzdelávania MŠVVŠ SR a správa bola zverejnená na webovej stránke MŠVVaŠ SR.

Správu vypracovali: Mgr.  Jana. Stadtruckerová; NPC EUREKA,  
                                    Eurostars 
Dátum: 8.6 2016
Správu schválil:        PhDr Marek Hajduk PhD				                 
                                    poverený riadením sekcie vedy a techniky